**IZVOD IZ ZAPISNIKA**

 **sa 12. sjednice Općinskog vijeća Općine Podravska Moslavina**

 **održane 07. rujna 2022. godine u Društvenom domu**

 **u Podravskoj Moslavini, J. J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 15:30 sati.

**Utvrđeno je da su na sjednici nazočni vijećnici:**

 1. Slavko Kupanovac

 2. Željko Zetaić

 3. Ana Jambrešić

 4. Marta Zetaić

 5. Marko Sabo

**Odsutni vijećnici:**

 1. Ivica Vrkić

 2. Josip Rogić

 3. Matija Rogić

 4. Ivana Šoša

*Predsjednik vijeća,Slavko Kupanovac* konstatira da je na sjednici nazočno 5 vijećnika od ukupno 9 vijećnika te da će sve donesene odluke biti pravovaljane i da nije bilo opravdanja izostanka od strane odsutnih vijećnika.

**Od ostalih sjednici su nazočni**: Dominik Cerić – općinski načelnik, Slavica Bolješić, računovodstveni referent i pročelnica – Marina Cigrovski.

*Predsjednik vijeća Slavko Kupanovac* konstatira da zapisnik vodi Marija Horvat, administrativni referent

*Predsjednik vijeća Slavko Kupanovac* za ovjerovitelje zapisnika predlaže gospodina Željka Zetaića i gospođu Anu Jambrešić, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik predlaže sljedeći dnevni red

**DNEVNI RED**

 Aktualni sat.

1. Usvajanje zapisnika s 11. sjednice Općinskog vijeća Općine Podravska Moslavina

2. Razmatranje prijedloga i donošenje Odluke o prihvaćanju izvješća o izvršenju Proračuna s

 polugodišnjim obračunom proračuna Općine Podravska Moslavina za razdoblje 1.1. –

 30.6.2022.g.

 IZVJESTITELJ: Slavica Bolješić

3. Razmatranje prijedloga i donošenje Odluke o socijalnoj skrbi

 IZVJESTITELJ: Marina Cigrovski

4. Razmatranje prijedloga i donošenje Odluke o dodjeli javnih priznanja za 2022. godinu

 IZVJESTITELJ: Marina Cigrovski

5. Razmatranje prijedloga i donošenje Zaključka o prihvaćanju Polugodišnjeg izvješća o radu

 Općinskog načelnika Općine Podravska Moslavina za razdoblje od 1. siječnja 2022. godine

 do 30. lipnja 2022. godine

 IZVJESTITELJ: Dominik Cerić

6. Razno

Na predloženi dnevni red nije bilo rasprave, *predsjednik vijeća, Slavko Kupanovac* daje dnevni red na glasovanje, te je isti usvojen jednoglasno ( 5 vijećnika prisutno )

**Aktualni sat**

Rasprave u aktualnom satu nije bilo.

*Predsjednik vijeća, Slavko Kupanovac* prelazi na rad prema utvrđenom dnevnom redu.

**Ad. 1. Usvajanje zapisnika sa 11. sjednice Općinskog vijeća Općine Podravska Moslavina**

*Predsjednik vijeća, Slavko Kupanovac* otvara raspravu u svezi zapisnika sa 11. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 11. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad.2. Razmatranje prijedloga i donošenje Odluke o prihvaćanju izvješća o izvršenju Proračuna s polugodišnjim obračunom proračuna Općine Podravska Moslavina za razdoblje 1.1. – 30.6.2022.g.**

*Predsjednik vijeća, Slavko Kupanovac* daje riječ računovodstvenom referentu, Slavici Bolješić koja je pojasnila ostvarenje proračuna i navela da je od ukupnih prihoda Općina Podravska Moslavina u razdoblju od 1.1.2022. do 30.6.2022. ostvarila 8%prihoda, a odnose se na porezne prihode, na dobivenu pomoć za tekuće troškove vrtića u iznosu od 94.500,00 kuna, za projekt Zaželi i projekt Širenje mreže socijalnih usluga. Isto tako je pojasnila rashodovnu stranu, i navela da je ostvarenje proračuna 9% u odnosu na planiranih 2.360.200,93 kune, a odnosi se na tekuće troškove u koje su uključene plaće i privremeno zaposleni radnici, za troškove projektne dokumentacije za investicije, troškovi rada vrtića, za troškove iz programe socijalne skrbi i programe ruralnog razvoja.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje. Nakon glasovanja *predsjednik vijeća* konstatira da je općinsko vijeće Odluku o prihvaćanju izvješća o izvršenju Proračuna s polugodišnjim obračunom proračuna Općine Podravska Moslavina za razdoblje 1.1. – 30.6.2022.g. prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o prihvaćanju izvješća o izvršenju Proračuna s polugodišnjim obračunom proračuna Općine Podravska Moslavina za razdoblje 1.1.- 30.6.2022.g.***

**Ad. 3. Razmatranje prijedloga i donošenje Odluke o socijalnoj skrbi**

*Predsjednik vijeća, Slavko Kupanovac* daje riječ pročelnici, Marini Cigrovski koja je dala pojašnjenje da se Odluka o socijalnoj skrbi mijenja zbog izmjene Zakona o socijalnoj skrbi, a vezana je za korisnike zajamčene minimalne naknade i za njihovo pravo na ogrjev.

*Predsjednik vijeća, Slavko Kupanovac* daje ponovo riječ pročelnici, Marini Cigrovski koja je dodatno pojasnila kako se novac prije izdvajao iz državnog proračuna, a sada će se novac izdvajati iz proračuna Općine Podravska Moslavina za korisnike zajamčene minimalne naknade kojima će se isplaćivati troškovi ogrjeva.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće Odluku o socijalnoj skrbi prihvatilo jednoglasno ( 5 vijećnika prisutno ) te je općinsko vijeće donijelo: ***Odluku o socijalnoj skrbi.***

**Ad. 4. Razmatranje prijedloga i donošenje Odluke o dodjeli javnih priznanja za 2022. godinu**

*Predsjednik vijeća, Slavko Kupanovac* daje riječ pročelnici, Marini Cigrovski koja je pojasnila prijedlog Odluke za javna priznanja za 2022. godinu i navela predložene osobe a to su: za kulturu gospođa Marija Šimara, za doprinos u vatrogastvu gospodin Antonio Bertić i za međunarodnu suradnju gospodin István Horváth, Mihály Matovich iz općine Vajszlo.

*Predsjednik vijeća, Slavko Kupanovac* daje riječ načelniku, Dominiku Ceriću koji je pojasnio da je odluka na klubu vijećnika razmotrena i donešena na sastanku općinskog odbora te smatra da je opravdana što se tiče predloženih članova za javna priznanja.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće Odluku o dodjeli javnih priznanja za 2022. godinu prihvatilo jednoglasno ( 5 vijećnika prisutno ) te je općinsko vijeće donijelo:

***Odluku o dodjeli javnih priznanja za 2022. godinu***

**Ad. 5. Razmatranje prijedloga i donošenje Zaključka o prihvaćanju Polugodišnjeg izvješća o radu Općinskog načelnika Općine Podravska Moslavina za razdoblje od 1. siječnja 2022. godine do 30. lipnja 2022. godine**

*Predsjednik vijeća, Slavko Kupanovac* daje riječ načelniku Dominiku Ceriću koji je dao pojašnjenje vezano za Polugodišnje izvješće o radu općinskog načelnika za razdoblje od 01.01. - 30.06.2022. godine u kojem je naveo koje je ugovore potpisao, akte donio i bio aktivan na raznim sastancima.

*Predsjednik vijeća, Slavko Kupanovac* je rekao da je izvješće napisano precizno, ugovori navedeni po datumu, svaki donesen akt napisan i navedena aktivnost načelnika.

*Predsjednik vijeća, Slavko Kupanovac* daje riječ načelniku, Dominiku Ceriću koji je pojasnio da je u izvješću naveden trošak za boravak jednog djeteta u dječjem vrtiću“ Lipa“ u Čađavici i da je za to dijete donesena Odluka na Vijeću o subvencioniranju ekonomske cijene vrtića.

*Predsjednik vijeća, Slavko Kupanovac* otvara raspravu, budući da iste nije bilo, poziva na glasovanje.

Nakon glasovanja *predsjednik vijeća* konstatira da je općinsko vijeće Zaključka o prihvaćanju Polugodišnjeg izvješća o radu Općinskog načelnika Općine Podravska Moslavina za razdoblje od 1. siječnja 2022. godine do 30. lipnja 2022. Godine prihvatilo jednoglasno ( 5 vijećnika prisutno ) te je općinsko vijeće donijelo: ***Zaključak o prihvaćanju Polugodišnjeg izvješća o radu Općinskog načelnika Općine Podravska Moslavina za razdoblje od 1. siječnja 2022. godine do 30. lipnja 2022. godine***

**Ad. Razno**

Rasprave pod točkom 6. Dnevnog reda nije bilo.

Dnevni red je iscrpljen, *predsjednik vijeća, Slavko Kupanovac*, zaključio je 12. sjednicu Općinskog vijeća u 15:47 sati.

KLASA: 024-06/ 22 -01/6

URBROJ: 2158-31-01-22-3

Podravska Moslavina, 07. rujna 2022.

ZAPISNIČAR: OVJEROVITELJI ZAPISNIKA PREDSJEDNIK

Marija Horvat, v.r. Željko Zetaić, v.r OPĆINSKOG VIJEĆA

 Ana Jambrešić, v.r. Slavko Kupanovac, v.r.